У школьным музеі створана картатэка анкет воінаў-афганцаў, у экспазіцыі музея ёсць раздзел, прысвечаны ім, дзе змешчаны фотаздымкі, копіі пасведчанняў узнагарод, некаторыя асабістыя рэчы. Распрацаваны некалькі варыянтаў экскурсій аб гэтай катэгорыі нашых землякоў з улікам узросту слухачоў, а таксама захоўваюцца сцэнарыі праведзеных з іх удзелам сустрэч. У асобных папках збіраюцца выразкі з газет, запісаны успаміны сяброў, родных аб тых, хто ваяваў у Афганістане, але там загінуў або ужо памёр. Аб жыцці падпалкоўніка Голубева В.К. напісана некалькі конкурсных работ, апублікаваны артыкул у мясцовай газеце. Падтрымліваецца сувязь з яго сёстрамі.